Case ID: 1235949
Sentence 0: Hökmə əsasən Məhkum 20 fevral 2017-ci il tarixdə saat 19 radələrində Bakı şəhəri, Q.Qarayev prospekti, 74 saylı ünvanda yerləşən “Miss Bahar” ticarət mərkəzinin qarşısındakı avtobus dayanacağında x3 qolundan asdığı, içərisində 20 manat pul, 01 ədəd 120 manat dəyərində “Samsung” markalı, “GT-9060İ” modelli mobil telefon, 01 ədəd istifadədə olmuş “Sibirskaya” markalı 100 ml tutumlu kosmetik krem, 01 ədəd istifadədə olmuş “Nivea” markalı 150 ml tutumlu kosmetik krem, 01 ədəd istifadədə olmuş “Golden Rose” markalı kosmetik vasitə, 01 ədəd istifadədə olmuş “The One” markalı kosmetik vasitə, 01 ədəd istifadədə olmuş kosmetik karandaş olan, 8 manat dəyərində iki tutacaqlı, qara parlaq rəngli, zəncirbəndlə bağlanan, süni dəri materialdan hazırlanmış əl çantasını dartıb götürərək, özgənin əmlakını açıq yolla talamağa cəhd etməklə hadisə yerindən qaçmaq istədikdə, həmin ərazidə xidməti vəzifələrini yerinə yetirən, hakimiyyət nümayəndəsi olan Bakı şəhəri Nizami RPİ-nin 23-cü PB-nin kiçik inspektoru, polis serjantı Həsənov Yulət Rövşən oğlu, Məhkum qanuna zidd hərəkətlərini görüb qarşısına çıxaraq ona polis əməkdaşı olduğunu bildirib, barəsində qanuni tədbir görmək üçün qolundantutub aidiyyatı üzrə 24-cü PB-nə aparmaq istədikdə, Məhkum polis əməkdaşı Y.R.Həsənovun qanuni tələbinə tabe olmayıb, öz iradəsindən asılı olmayan səbəblərdən soyğunçuluq cinayətini törətməyə yönəlmiş hərəkətlərini başa çatdıra bilməyərək Z.R.Karaevanın çantasını yerə atmış və üzərində gəzdirdiyi bıçaqla polis əməkdaşı Y.R.Həsənovun sağ əlindən vurub ona sağlamlığın qısa müddət pozulmasına səbəb olan sağlamlığa yüngül zərər vurmaya aid xəsarət yetirmiş, daha sonra Y.R.Həsənovu xidməti vəzifəsini icra etməkdən çəkindirmək məqsədilə əlindəki bıçaqla özünün qarının və boyunun sol və sağ yan səthinə zərbələr endirib, sağlamlığın qısa müddətə pozulmasına səbəb olan sağlamlığa yüngül zərərvurmaya aid bir ədəd deşilmiş-kəsilmiş, habelə dərəcəsi təyin edilməyən xəsarətlər yetirərək xidməti vəzifələrini yerinə yetirərkən hakimiyyət nümayəndəsi olan polis əməkdaşı Y.R.Həsənova həyat və sağlamlıq üçün təhlükəli olan zor tətbiq etməklə müqavimət göstərmişdir.